รัฐบาลไทย-ข่าวทำเนียบรัฐบาล-มติ ครม.ด้านการศึกษา 5 มี.ค.62
วันพุธที่ 6 มีนาคม 2562
มติ ครม.ด้านการศึกษา 5 มี.ค.62
มติคณะรัฐมนตรี เมื่อวันที่ 5 มีนาคม 2562 ที่เกี่ยวข้องกับกระทรวงศึกษาธิการ 3 เรื่อง คือ รับทราบโครงการโรงเรียนคุณภาพประจําตําบล ระดับมัธยมศึกษา และการพัฒนาโรงเรียนวิทยาศาสตร์จุฬาภรณราชวิทยาลัยในช่วงระยะเวลาต่อไป รวมทั้งแต่งตั้งผู้ตรวจราชการกระทรวงศึกษา
มติคณะรัฐมนตรีเมื่อวันที่5มีนาคม2562ที่เกี่ยวข้องกับกระทรวงศึกษาธิการ3เรื่อง คือ รับทราบโครงการโรงเรียนคุณภาพประจําตําบล ระดับมัธยมศึกษา และการพัฒนาโรงเรียนวิทยาศาสตร์จุฬาภรณราชวิทยาลัยในช่วงระยะเวลาต่อไป รวมทั้งแต่งตั้งผู้ตรวจราชการกระทรวงศึกษาธิการ
โครงการโรงเรียนคุณภาพประจําตําบล ระดับมัธยมศึกษา
คณะรัฐมนตรีมีมติรับทราบเรื่อง โครงการโรงเรียนคุณภาพประจําตําบล ระดับมัธยมศึกษา โดยมีสาระสําคัญของโครงการสรุปได้ ดังนี้
1. วัตถุประสงค์โครงการโรงเรียนคุณภาพประจําตําบล ระดับมัธยมศึกษาเป็นการพัฒนาโรงเรียนระดับมัธยมศึกษาให้เป็นศูนย์กลางของชุมชนเพื่อเป็นต้นแบบโรงเรียนที่มีคุณภาพ มีความพร้อมให้บริการการศึกษาทั้งด้านคุณธรรม จริยธรรม งานอาชีพ และสุขภาพอนามัย รวมทั้งสร้างโอกาสให้กับนักเรียนในพื้นที่ได้รับการพัฒนาอย่างเต็มที่ โดยมีเป้าหมายโรงเรียนมัธยมศึกษาในประเทศไทยอําเภอละ 1 – 2 โรงเรียนเข้ารับการพัฒนาเป็นโรงเรียนคุณภาพประจําตําบล ระดับมัธยมศึกษา
2. การดําเนินการที่ผ่านมาสํานักงานคณะกรรมการการศึกษาขั้นพื้นฐาน (สพฐ.) ได้แต่งตั้งคณะกรรมการคัดเลือกโรงเรียนคุณภาพประจําตําบล ระดับมัธยมศึกษา รวมทั้งได้กําหนดหลักเกณฑ์และพิจารณาคัดเลือกโรงเรียนคุณภาพประจําตําบล ระดับมัธยมศึกษา
3. แนวทางการดําเนินโครงการโรงเรียนคุณภาพประจําตําบล ระดับมัธยมศึกษาแบ่งออกเป็น3 ระยะ (ปีงบประมาณ พ.ศ. 2562 – 2565) ดังนี้
3.1 ระยะที่ 1 ตรวจสอบและเปิดรับเพื่อพิจารณาสภาพปัจจุบันของโรงเรียนที่ได้รับการคัดเลือกเป็นโรงเรียนคุณภาพประจําตําบล ระดับมัธยมศึกษา อย่างรอบด้านจากผลการประเมินตนเองของโรงเรียน (Self-Assessment Report: SAR) และเชื่อมโยงกับมาตรฐานการศึกษา การสร้างการรับรู้เกี่ยวกับแนวคิดตามกรอบโครงการโรงเรียนคุณภาพประจําตําบลฯ ให้กับผู้บริหาร ครู นักเรียน และบุคลากรทางการศึกษา และการสร้างเครือข่าย การพัฒนาโรงเรียน โดยเปิดโอกาสให้หน่วยงานในท้องถิ่นได้เข้ามามีส่วนร่วมในการพัฒนาโรงเรียนคุณภาพประจําตําบลฯ ผ่านความร่วมมือกับศึกษาธิการจังหวัด
3.2 ระยะที่ 2 เสริมความรู้ เพื่อสร้างภูมิคุ้มกันเพื่อสนับสนุนองค์ความรู้ที่จําเป็นและทักษะที่สําคัญที่จะเอื้อต่อการพัฒนาโรงเรียนคุณภาพประจําตําบล ระดับมัธยมศึกษา เช่น การสนับสนุนความร่วมมือระหว่างสํานักงานเขตพื้นที่การศึกษา โรงเรียน และชุมชน ในการพัฒนาคุณภาพโรงเรียนคุณภาพประจําตําบลฯ การสนับสนุนโครงสร้างพื้นฐาน การส่งเสริมและสนับสนุนให้ผู้บริหาร ครู และบุคลากรทางการศึกษาของโรงเรียนได้รับการพัฒนาทักษะที่สําคัญและจําเป็นเพื่อต่อยอดการพัฒนาทั้งด้านกายภาพ การบริหารจัดการและการจัดกระบวนการเรียนรู้ให้กับโรงเรียนคุณภาพประจําตําบลฯ รวมทั้งการส่งเสริมความร่วมมือระหว่างโรงเรียนและหน่วยงานในท้องถิ่นในการพัฒนาคุณภาพการศึกษาของโรงเรียนคุณภาพประจําตําบลฯ
3.3 ระยะที่ 3 พัฒนาสู่ “โรงเรียนของชุมชน”เป็นการดําเนินการสร้างทักษะการสื่อสารและความร่วมมือเพื่อสร้างความยั่งยืนของการเป็น “โรงเรียนคุณภาพประจําตําบล ระดับมัธยมศึกษา” นอกเหนือจากการส่งเสริมและสนับสนุนทั้งด้านกายภาพและคุณภาพ เช่น การติดตามผลการดําเนินโครงการโรงเรียนคุณภาพประจําตําบลฯ การส่งเสริมสนับสนุนครูและบุคลากรทางการศึกษาโรงเรียนคุณภาพประจําตําบลฯ ให้ได้รับการพัฒนาทักษะ การจัดกระบวนการเรียนรู้ที่มุ่งผู้เรียนเป็นสําคัญ การพัฒนาคณะกรรมการสถานศึกษาเพื่อร่วมกันพัฒนาโรงเรียนคุณภาพประจําตําบลฯ การถอดบทเรียนการพัฒนาโรงเรียนคุณภาพประจําตําบลฯ ที่ประสบความสําเร็จ และการสร้างเวทีแลกเปลี่ยนเรียนรู้ด้านแนวทางการพัฒนาโรงเรียนคุณภาพประจําตําบลระดับมัธยมศึกษา
3.4 แผนการดําเนินงานต่อไปดําเนินการคัดเลือกโรงเรียนคุณภาพประจําตําบล ระดับมัธยมศึกษา ตามแนวทางการดําเนินการคัดเลือกโรงเรียนคุณภาพประจําตําบล ระดับมัธยมศึกษา
การพัฒนา รร.วิทยาศาสตร์จุฬาภรณราชวิทยาลัยในช่วงระยะเวลาต่อไป
คณะรัฐมนตรีมีมติรับทราบการดําเนินงานและการพัฒนากลุ่มโรงเรียนวิทยาศาสตร์จุฬาภรณราชวิทยาลัย (ชื่อเดิมโรงเรียนจุฬาภรณราชวิทยาลัย) ในช่วงระยะเวลาต่อไป สรุปสาระสําคัญ ดังนี้
1. คณะรัฐมนตรีในคราวประชุมเมื่อวันที่ 25 พฤศจิกายน 2553มีมติอนุมัติให้โรงเรียนจุฬาภรณราชวิทยาลัยเป็นโรงเรียนวิทยาศาสตร์ภูมิภาค มีภารกิจหน้าที่ในการจัดการศึกษาสําหรับผู้มีความสามารถพิเศษด้านคณิตศาสตร์และวิทยาศาสตร์ระดับชั้นมัธยมศึกษาปีที่ 1 – 6 ในลักษณะของโรงเรียนประจํา โดยอนุมัติโครงการพัฒนาโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาคเพื่อกระจายโอกาสสําหรับนักเรียนผู้มีความสามารถพิเศษด้านคณิตศาสตร์และวิทยาศาสตร์ และจัดตั้งคณะกรรมการบริหารโครงการทําหน้าที่กําหนดแนวทาง ให้คําแนะนํา ส่งเสริมการดําเนินงานของโรงเรียน โดย ศธ. ได้ประกาศจัดตั้งโรงเรียนจุฬาภรณราชวิทยาลัยขึ้น 12 แห่ง กระจายอยู่ในภูมิภาคต่าง ๆ ทั่วประเทศ ใช้งบประมาณจากงบกลางจํานวน 27.072 ล้านบาท (2.256 ล้านบาท/โรงเรียน) ระยะเวลาดําเนินการตั้งแต่ปีงบประมาณ พ.ศ. 2554 – 2561 ทั้งนี้ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี พระราชทานชื่อโรงเรียนว่า “โรงเรียนจุฬาภรณราชวิทยาลัย” ตามด้วยชื่อจังหวัด ต่อมาในปี พ.ศ. 2561 พระราชทานชื่อโรงเรียนใหม่ว่า “โรงเรียนวิทยาศาสตร์จุฬาภรณราชวิทยาลัย”
2. โครงการพัฒนาโรงเรียนวิทยาศาสตร์จุฬาภรณราชวิทยาลัยให้เป็นโรงเรียนวิทยาศาสตร์ภูมิภาคตามมติคณะรัฐมนตรีเมื่อวันที่ 25 พฤศจิกายน 2553 (ตามข้อ 1.) ได้สิ้นสุดลงแล้ว ศธ. ได้รายงานผลการดําเนินโครงการของกลุ่มโรงเรียนวิทยาศาสตร์จุฬาภรณราชวิทยาลัยในช่วง พ.ศ. 2554 – 2561 พบว่า ได้ผลดีเป็นอย่างยิ่ง มีวัตถุประสงค์และเป้าหมายที่ชัดเจนและสอดคล้องกับนโยบายของรัฐบาลในปัจจุบันเป็นอย่างมาก โดยเฉพาะด้านการเตรียมความพร้อมกําลังคนระดับสูงทางด้านวิทยาศาสตร์ เทคโนโลยี วิศวกรรมศาสตร์และคณิตศาสตร์(STEM)เพื่อเพิ่มขีดความสามารถในการแข่งขันของประเทศ ตามยุทธศาสตร์ชาติ 20 ปี และนโยบายThailand 4.0รวมถึงเป็นการเตรียมกําลังคนระดับสูงทางด้านSTEMเพื่อสร้างความมั่นใจให้กับกลุ่มผู้ลงทุนจากประเทศต่าง ๆ ที่จะเข้ามาลงทุนในอุตสาหกรรม 4.0 ในโครงการพัฒนาระเบียงเศรษฐกิจภาคตะวันออก(Eastern Economic Corridor : EEC)และโครงการอื่น ๆ ของประเทศ โดยมีผลการดําเนินงานที่สําคัญ เช่น
2.1 ผลงานวิจัยของนักเรียนที่ได้รับการคัดเลือกไปนําเสนอในเวทีนานาชาติและได้รับรางวัลในปี 2560เช่น รางวัลGrand AwardจากเวทีInternational Science and Engineering Fair, USAจํานวน 1 รางวัล (จากผู้เข้าแข่งขัน 132 ประเทศ) รางวัลชนะเลิศ จํานวน 28 รางวัล รางวัลรองชนะเลิศอันดับ 1 จํานวน 10 รางวัล รางวัลรองชนะเลิศอันดับ 2 จํานวน 11 รางวัล ซึ่งได้จากเวทีนานาชาติ เช่นSeoul International Invention Fair (South Korea), International Exhibition for Young Inventors (Japan)และHong Kong International Invention Innovation and Entrepreneurship Exhibition (Hong Kong)เป็นต้น
2.2 นักเรียนที่ได้รับทุนไปศึกษาต่อต่างประเทศจากหน่วยงานทั้งในประเทศและต่างประเทศตั้งแต่ปีการศึกษา 2558 – 2560 ได้แก่
หน่วย:คน
ชื่อทุน/มหาวิทยาลัยชั้นนําของนานาชาติ
จํานวนผู้ได้รับทุน
รวม
1. ทุน 1 อําเภอ 1 ทุน
หมดโครงการฯ
2. ทุนพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (ทุน พสวท.)
-
-
3. ทุนรัฐบาล (ทุน ก.พ.)
-
4. ทุนกระทรวงวิทยาศาสตร์และเทคโนโลยี
5. ทุนรัฐบาลจีน
-
-
6. ทุนBelt & Road (Thailand)
-
7.ทุนCity University of Hong Kong
-
8.ศูนย์แนะแนวการศึกษาต่อประเทศจีน
-
-
9. ทุนChongqing Municipal Government Mayor Scholarship
-
-
10.ทุนรัฐบาลญี่ปุ่น (ทุนMonbukagakusho : MEXT)
11.ทุนมหาวิทยาลัยTokyo International University
-
-
รวมทั้งสิ้น
2.3 ร้อยละ(เปอร์เซ็นไทล์) ผลการทดสอบทางการศึกษาระดับชาติขั้นพื้นฐาน(O – NET)ปีการศึกษา 2558 – 2560 ของนักเรียนชั้นมัธยมศึกษาปีที่ 3 และนักเรียนชั้นมัธยมศึกษาปีที่ 6 ได้แก่
วิชา
กลุ่มโรงเรียนวิทยาศาสตร์จุฬาภรณราชวิทยาลัย
โรงเรียนสังกัดสํานักงานคณะกรรมการการศึกษาขั้นพื้นฐานทั้งหมด
ชั้นมัธยมศึกษาปีที่ 3
คณิตศาสตร์
99.61
99.82
99.89
50.05
51.38
51.39
วิทยาศาสตร์
99.02
99.26
99.24
50.75
50.56
50.61
มัธยมศึกษาปีที่ 6
คณิตศาสตร์
95.95
95.76
97.74
50.16
51.96
52.07
วิทยาศาสตร์
93.05
93.25
96.02
50.71
50.05
50.25
2.4 ปัญหา อุปสรรค และข้อเสนอแนะในการดําเนินงาน
2.4.1 ข้อจํากัดด้านบุคลากรและความคล่องตัวในการดําเนินงานซึ่งโรงเรียนฯ มีวัตถุประสงค์พิเศษต่างจากโรงเรียนทั่วไป มีจังหวัดพื้นที่บริการครอบคลุมหลายจังหวัด แต่ยังต้องสังกัดสํานักงานเขตพื้นที่การศึกษามัธยมศึกษา ซึ่งทําให้ต้องใช้กฎระเบียบเดียวกันกับโรงเรียนทั่วไปในการสรรหา แต่งตั้ง โยกย้าย และการพัฒนาบุคลากร ตลอดจนการบริหารงานด้านอื่น ๆ ทําให้การบริหารงานโรงเรียนฯ ขาดความคล่องตัวและไม่เป็นเอกภาพ
2.4.2 การจัดตั้งหน่วยงานเทียบเท่าสํานักในสังกัดสํานักงานคณะกรรมการการศึกษาขั้นพื้นฐาน (สพฐ.)ที่ทําหน้าที่ดูแลรับผิดชอบการบริหารงานโรงเรียนฯ และการขับเคลื่อนงานด้านวิทยาศาสตร์ศึกษาเป็นการเฉพาะ จะทําให้การบริหารงานมีความคล่องตัวและมีประสิทธิภาพมากยิ่งขึ้น นอกจากนั้น จะช่วยให้ สพฐ. สามารถรวบรวมประสบการณ์ของโรงเรียนฯ ที่เกี่ยวกับการจัดการเรียนการสอนวิชาทางด้านคณิตศาสตร์ วิทยาศาสตร์และเทคโนโลยี ไปขยายผลในโรงเรียนต่าง ๆ ได้อย่างมีประสิทธิภาพ สามารถช่วยยกระดับคุณภาพการศึกษาของประเทศ ทําให้คุณภาพการศึกษาของโรงเรียนต่าง ๆ สูงขึ้น เนื่องจากโรงเรียนฯ กระจายตัวอยู่ทั่วทุกภูมิภาคของประเทศและมีพื้นที่จังหวัดบริการครอบคลุมทุกจังหวัด
3. การดําเนินงานในช่วงระยะเวลาต่อไป
3.1 การดําเนินงาน:ให้การดําเนินงานของโรงเรียนวิทยาศาสตร์จุฬาภรณราชวิทยาลัย เป็นสถานศึกษาที่มีการบริหารและการจัดการในสังกัดสํานักวิชาการและมาตรฐานการศึกษา สพฐ. มีศูนย์พัฒนาโรงเรียนวิทยาศาสตร์เป็นหน่วยประสานงานภายใน ซึ่งต่อไปจะจัดตั้งหน่วยงานในสังกัด สพฐ. เป็นผู้กํากับดูแลการดําเนินงานของโรงเรียนฯ เพื่อให้งานมีประสิทธิภาพยิ่ง ๆ ขึ้นต่อไป และให้มีคณะกรรมการพัฒนาโรงเรียนวิทยาศาสตร์จุฬาภรณราชวิทยาลัย ประกอบด้วย เลขาธิการคณะกรรมการการศึกษาขั้นพื้นฐานเป็นประธานกรรมการ รองประธานกรรมการสองคน กรรมการจากหน่วยงานต่าง ๆ สิบห้าคน (เช่น ผู้อํานวยการสํานักงบประมาณ ประธานที่ประชุมอธิการบดีแห่งประเทศไทย ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ เลขาธิการคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ เป็นต้น) และผู้อํานวยการศูนย์พัฒนาโรงเรียนวิทยาศาสตร์ สพฐ. เป็นกรรมการและเลขานุการ โดยคณะกรรมการฯ มีอํานาจหน้าที่ เช่น กําหนดนโยบายในภาพรวม กรอบและทิศทางการพัฒนาโรงเรียนเพื่อให้การดําเนินงานของแต่ละโรงเรียนเป็นไปในทิศทางเดียวกัน กําหนดแนวทางให้คําแนะนํา ส่งเสริม กํากับ ติดตาม ดูแลและประสานงานกับหน่วยงานที่เกี่ยวข้อง ติดตามและประเมินผลการดําเนินงานของโรงเรียน และจัดทํารายงานเสนอรัฐมนตรีว่าการกระทรวงศึกษาธิการเพื่อให้ข้อคิดเห็นทุกปีการศึกษา เป็นต้น
3.2 งบประมาณ:ขอรับการจัดสรรงบประมาณประจําปีตามปกติของ ศธ.
3.3 วัตถุประสงค์และเป้าหมาย:ยังคงยึดวัตถุประสงค์และเป้าหมายเดิมที่จะเพิ่มโอกาสให้กับผู้มีความสามารถพิเศษด้านคณิตศาสตร์และวิทยาศาสตร์ ซึ่งมีการกระจายอยู่ในทุกภูมิภาคทั่วประเทศ โดยเน้นการให้โอกาสกับผู้มีความสามารถพิเศษที่ขาดแคลนทุนทรัพย์ในภูมิภาคนั้น ๆ เพื่อเป็นฐานในการผลิตและพัฒนากําลังคนด้านวิทยาศาสตร์ เทคโนโลยีและนวัตกรรมให้มีปริมาณและคุณภาพสอดคล้องกับความต้องการของประเทศที่สามารถทําการวิจัยและพัฒนาเพื่อสร้างความรู้และนวัตกรรมได้ รวมทั้งเพื่อเป็นต้นแบบและกระตุ้นการพัฒนาคุณภาพการจัดการเรียนการสอนวิทยาศาสตร์และคณิตศาสตร์ให้มีประสิทธิภาพมากขึ้น โดยจะนําประสบการณ์และผลการประเมินการดําเนินงานที่ผ่านมาใช้พัฒนาและปรับปรุงการดําเนินงานให้มีประสิทธิภาพเพิ่มมากขึ้นต่อไป
3.4 การจัดการศึกษา:ปัจจุบันโรงเรียนฯ มีอาคารสถานที่ประกอบด้วย อาคารเรียน หอพัก อาคารประกอบ ห้องปฏิบัติการ ห้องสมุด และสิ่งอํานวยความสะดวกต่าง ๆ ที่สามารถจัดการศึกษาในลักษณะโรงเรียนประจําได้อย่างเหมาะสมให้กับนักเรียนโรงเรียนละ 720 คน ในการดําเนินการในช่วงระยะเวลาต่อไป ก็จะยังคงจัดการศึกษาแบบโรงเรียนประจํา และยังคงให้จํากัดจํานวนนักเรียนไว้เท่าเดิม ซึ่งเป็นจํานวนที่เหมาะสมกับขนาดห้องเรียนคุณภาพ และขนาดโรงเรียนในการจัดกิจกรรมการเรียนการสอนที่เน้นคุณภาพเช่นเดียวกับโรงเรียนวิทยาศาสตร์ชั้นนําทั้งในและต่างประเทศ โดยมีแผนการชั้นเรียนของแต่ละโรงเรียน ดังนี้
รายการ
ชั้นมัธยมศึกษาตอนต้น
ชั้นมัธยมศึกษาตอนปลาย
รวม
ม.1
ม.2
ม.3
ม.4
ม.5
ม.6
จํานวนห้องเรียน (ห้อง)
จํานวนนักเรียนต่อห้อง (คน)
จํานวนนักเรียนทั้งหมด (คน/โรงเรียน)
จํานวนรวมทั้ง 12 โรงเรียน
ทั้งนี้ การปรับเปลี่ยนแก้ไขแผนชั้นเรียนและจํานวนนักเรียนต่อห้องในอนาคตสามารถทําได้โดยความเห็นชอบของคณะกรรมการพัฒนาโรงเรียนวิทยาศาสตร์จุฬาภรณราชวิทยาลัย และ สพฐ.
3.5 กรอบอัตรากําลังผู้บริหารและครูผู้สอน
หน่วย:คน
ตําแหน่ง
ตามมติคณะรัฐมนตรี
25 พฤศจิกายน 2553
ระยะต่อไป
+เพิ่ม / - ลด
กลุ่มผู้บริหาร
-
กลุ่มครูผู้สอน
72*
+12
กลุ่มบุคลากรทางการศึกษา (สายสนับสนุน)
-23
พนักงานราชการ (พนักงานขับรถ)
-
งานจ้างเหมาบริการ (งานซ่อมบํารุง จัดเลี้ยง ซักรีด รักษาความปลอดภัย)
จ้างเหมาบริการ
-
-
รวมทั้งสิ้น
-11
หมายเหตุ:การคํานวณกรอบอัตรากําลังของครู ในครั้งนี้ ใช้ระเบียบ หลักเกณฑ์ การเลื่อนและให้มีวิทยฐานะของสํานักงานคณะกรรมการข้าราชการครูและบุคลากรทางการศึกษา ตามหนังสือ ศธ. ที่ ศธ 0206.3/ว. 21 ลงวันที่ 5 กรกฎาคม 2560 ที่กําหนดให้ครูต้องมีชั่วโมงการสอนในห้องเรียนไม่ต่ํากว่า 12 ชั่วโมง จึงจะถือว่าเป็นการปฏิบัติงานเต็มลา ซึ่งจะทําให้มีเวลาอีก 28 ชั่วโมงต่อสัปดาห์ ในการใช้สําหรับการเตรียมการสอน การตรวจงาน การให้คําปรึกษา การเป็นที่ปรึกษาโครงงาน นวัตกรรมสิ่งประดิษฐ์และงานวิจัยของนักเรียน การจัดกิจกรรมเสริมทั้งในและนอกห้องเรียนตามหลักสูตร การวิจัย การศึกษาค้นคว้าหาองค์ความรู้ใหม่ ๆ การพัฒนาตนเองตลอดจนการให้บริการกับสังคมทั่วไป โรงเรียนและหน่วยงานภายนอก ประกอบกับโรงเรียนฯ มีการปรับหลักสูตรที่เข้มข้นขึ้น ซึ่งทําให้มีความจําเป็นต้องมีครูทั้งสิ้น 72 คนต่อโรงเรียน แทนที่จะเป็น 60 คนต่อโรงเรียน ตามเกณฑ์การคํานวณที่เคยใช้ในครั้งที่ผ่านมา
แต่งตั้งผู้ตรวจราชการ ศธ.
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายเฉลิมชนม์ แน่นหนาที่ปรึกษาด้านระบบการศึกษา (นักวิชาการศึกษาทรงคุณวุฒิ) สํานักงานเลขาธิการสภาการศึกษา ให้ดํารงตําแหน่งผู้ตรวจราชการกระทรวง สํานักงานปลัดกระทรวง กระทรวงศึกษาธิการตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
ขอบคุณภาพสกศ.
Rewriter/Editorบัลลังก์ โรหิตเสถียร